Vendsyssel FF så længe ud til at måtte rejse fra Skive med et nederlag i forårspremieren i 1. division fredag aften. Det lykkedes dog nordjyderne at redde et enkelt point på en sen udligning. Værterne fra Skive bragte sig foran allerede efter seks minutters spil, hvor Mikkel Jespersen var hurtigst over returbolden efter et langskud på overliggeren fra John Dyring. Vendsyssel spillede sig frem til flere store chancer, men udligningen til 1-1 kom først fire minutter før tid. Forsvarsspilleren Mads Greve var gået med frem og fik bolden i nettet. Det ene point betyder, at Vendsyssel FF har fem point op til andenpladsen i 1. division, som giver en billet til Superligaen.

Referat:
Vendsyssel FF fik et enkelt point ud af fredagens udekamp mod Skive på en sen scoring fra Mads Greve.